ทปอ.มีมติผลักดันกระทรวงอุดมศึกษา
แนะตั้งหน่วยงานเชื่อมมหาวิทยาลัย ตั้ง ประสาท นั่งประธานคนใหม่,จากการประชุมที่ประชุมอธิการบดีแห่งประเทศไทย (ทปอ.) เมื่อวันที่ 21 ธ.ค. ที่มหาวิทยาลัยเชียงใหม่ รศ.ดร.ประดิษฐ์ วรรณรัตน์ อธิการบดีสถาบันบัณฑิตพัฒนบริหารศาสตร์ (นิด้า) ในฐานะรักษาการประธาน ทปอ. เปิดเผยภายหลังการประชุมว่า ที่ประชุมได้พิจารณาร่าง พ.ร.บ.ระเบียบบริหารราชการกระทรวงอุดมศึกษา พ.ศ และร่าง พ.ร.บ.ปรับปรุงกระทรวง ทบวง กรม (ฉบับที่) พ.ศ ซึ่ง ทปอ.มีมติยืนยันที่จะขอแยกงานการอุดมศึกษาออกจากกระทรวงศึกษาธิการ (ศธ.) โดยจัดตั้งเป็นกระทรวงใหม่ เรียกว่า กระทรวงการอุดมศึกษา เนื่องจาก ศธ.ในปัจจุบันต้องดูแลเด็กและหลักสูตรตั้งแต่ระดับอนุบาลถึงปริญญาเอก หาก รมว.ศธ.ไม่เข้าใจงานอุดมศึกษา ก็จะทำให้การพัฒนามหาวิทยาลัยเดินต่อไปไม่ได้ โดยหลังจากนี้จะเร่งผลักดันร่างกฎหมายผ่านทางอธิการบดีมหาวิทยาลัยที่เป็นสมาชิกสภานิติบัญญัติแห่งชาติ (สนช.) และสมาชิกสภาปฏิรูปแห่งชาติ (สปช.) นอกจากนี้ที่ประชุมยังมีมติเลือก ศ.ดร.ประสาท สืบค้า อธิการบดีมหาวิทยาลัยเทคโนโลยีสุรนารี ให้ดำรงตำแหน่ง ประธาน ทปอ. แทน ศ.นพ.รัชตะ รัชตะนาวิน อดีต อธิการบดีมหาวิทยาลัยมหิดล และอดีตประธาน ทปอ.ที่ลาออกไปดำรงตำแหน่ง รมว.สาธารณสุข,ด้าน ศ.ดร.สมคิด เลิศไพฑูรย์ อธิการบดีมหาวิทยาลัยธรรมศาสตร์ ในฐานะที่ดูแลร่างกฎหมายแยกกระทรวง กล่าวว่า เดิม ทปอ.เสนอให้แยกเป็นกระทรวงการอุดมศึกษาและวิจัย แต่จากการหารือร่วมกับ ดร.กฤษณพงศ์ กีรติกร รมช.ศธ. มีข้อสรุปให้ตัดงานวิจัยออก และมีการปรับปรุงอำนาจหน้าที่ของ รมว.กระทรวงใหม่ โดยร่างเดิมให้อำนาจรัฐมนตรีตั้งภาควิชา ซึ่งในสภาพความเป็นจริงแล้ว เป็นอำนาจของมหาวิทยาลัย จึงได้แก้ไขให้เป็นอำนาจของมหาวิทยาลัยตามเดิม ส่วนโครงสร้างของกระทรวงการอุดมศึกษานั้น เดิมกำหนดให้มีหน่วยงานกลางคือ สำนักงานปลัดกระทรวง และมหาวิทยาลัย อย่างไรก็ตาม ที่ประชุม ทปอ.ครั้งนี้ได้เสนอว่าควรมีหน่วยงานกลางทำหน้าที่เชื่อมระหว่างสำนักงานปลัดกับมหาวิทยาลัย อาทิ กรมวิจัย และกรมที่ทำหน้าที่เกี่ยวกับการประเมินคุณภาพการศึกษาในลักษณะเดียวกับสำนักงานรับรองมาตรฐานและประกันคุณภาพการศึกษา หรือ สมศ. สำหรับอุดมศึกษา.
จากการประชุมที่ประชุมอธิการบดีแห่งประเทศไทย (ทปอ.) เมื่อวันที่ 21 ธ.ค. ที่มหาวิทยาลัยเชียงใหม่ รศ.ดร.ประดิษฐ์ วรรณรัตน์ อธิการบดีสถาบันบัณฑิตพัฒนบริหารศาสตร์ (นิด้า)
ประดิษฐ์ วรรณรัตน์,ที่ประชุมอธิการบดีแห่งประเทศไทย,ทปอ.,ผลักดัน,กระทรวงอุดมศึกษา,กระทรวงศึกษาธิการ,สมคิด เลิศไพฑูรย์,กฤษณพงศ์ กีรติกร